Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 11.12.2012

S p r á v a

z kontroly splnenia nápravných opatrení vyplývajúcich z kontroly hospodárenia rozpočtovej organizácie Stredisko kultúry
 Bratislava - Nové Mesto, schválených MZ MČ B-NM dňa 3.11.2011
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Mária Priečinská
poverená riadením SK B-NM 

December 2012

Návrh uznesenia	

Miestne zastupiteľstvo  

schvaľuje  

Správu z kontroly splnenia nápravných opatrení vyplývajúcich z kontroly hospodárenia rozpočtovej organizácie Stredisko kultúry Bratislava - Nové Mesto, schválených MZ MČ B-NM dňa 3.11.2011

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II.  polrok  2012, schváleného  Miestnym zastupiteľstvom MČ B-NM  uznesením   č. 11/04  dňa 26.6.2011 a v súlade so Zásadami kontrolnej činnosti samosprávy      MČ B-NM,  miestny  kontrolór s pracovníčkami útvaru kontroly vykonal kontrolu splnenia nápravných opatrení vyplývajúcich z kontroly hospodárenia rozpočtovej organizácie Stredisko kultúry Bratislava - Nové Mesto.
	Cieľom kontroly bolo preveriť splnenie prijatých nápravných opatrení na odstránenie zistených nedostatkov vyplývajúcich zo správy z vykonanej kontroly rozpočtovej organizácie SK B-NM v roku 2011.
	Správa z predmetnej kontroly rozpočtovej organizácie bola prerokovaná         a schválená na 7. zasadnutí MZ MČ B-NM  dňa  3.11.2011. 

S P R Á V A

z kontroly splnenia nápravných opatrení vyplývajúcich z kontroly hospodárenia rozpočtovej organizácie Stredisko kultúry
 Bratislava - Nové Mesto, schválených MZ MČ B-NM dňa 3.11.2011
___________________________________________________________________

	

	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na II. polrok 2012, schváleného uznesením MZ MČ B-NM        č. 11/04 dňa 26.6.2012 a v súlade so Zásadami kontrolnej činnosti samosprávy MČ B-NM, kontrolu  splnenia nápravných opatrení vyplývajúcich z kontroly hospodárenia rozpočtovej organizácie Stredisko kultúry Bratislava - Nové Mesto.
	Cieľom kontroly bolo preveriť splnenie prijatých nápravných opatrení na odstránenie zistených nedostatkov vyplývajúcich zo správy z vykonanej kontroly rozpočtovej organizácie SK B-NM v roku 2011.
	Správa z predmetnej kontroly rozpočtovej organizácie bola prerokovaná         a schválená na 7. zasadnutí MZ MČ B-NM  dňa  3.11.2011 a uznesením č. 7/06 B boli uložené dve nápravné opatrenia : 

1. V spolupráci s MÚ B-NM doriešiť prefakturáciu nákladov súvisiacich s haváriou   úniku TÚV v objekte Vajnorská 21 so spolumajiteľom ZP-APOLLO-Dôvera

                                                                   Zodpovední : riaditeľka SK B-NM
                                                                                         prednosta MÚ B-NM
                                                                    Termín :        30.6.2011

2. Dopracovať internú smernicu o  finančnej kontrole a vnútornom audite v oblasti príjmu organizácie a v súlade s ňou postupovať pri zabezpečovaní výkonu finančnej kontroly.
                                                                   Zodpovedný : riaditeľka SK B-NM  
                                                                    Termín :         31.12.2011

	Stav splnenia uložených nápravných opatrení bol zisťovaný nepriamou kontrolou, t.j. štúdiom predložených dokladov dotýkajúcich sa činností, súvisiacich     s predmetom kontroly. Porovnaním zisteného skutočného stavu so stavom požadovaným bolo zistené nasledovné :

k bodu 1/

	V administratívnej budove na Vajnorskej ul. 21, ktorej spoluvlastníkom je Zdravotná poisťovňa Dôvera a MČ B-NM, došlo v roku 2010 k úniku teplej úžitkovej vody v dôsledku netesnosti rozvodov, nachádzajúcich sa pod priestorom užívaným Strediskom kultúry /záznam z prešetrenia úniku TÚV vykonaný dodávateľom – NOVBYT, s.r.o., za účasti Zdravotnej poisťovne Dôvera a Strediska kultúry B-NM/. Zdravotná poisťovňa Dôvera uhradila spoločnosti NOVBYT, s.r.o. náhradu za únik teplej vody v celkovej výške 10.207,31 € /faktúra č.301002738/. V náväznosti na uvedené, Zdravotná poisťovňa Dôvera požiadala MČ B-NM o úhradu alikvotnej časti nákladov, spojených s uplatnenou náhradou škody dodávateľom vo výške     3.402,44 €, poukazujúc na ustanovenie Občianskeho zákonníka v časti týkajúcej sa podielového spoluvlastníctva o hospodárení so spoločnou vecou /údržba, oprava, úprava, používanie a pod./.	
	K uvedenej veci bolo požiadané oddelenie podnikateľské, právne a správy majetku MÚ B-NM o posúdenie a následné zaujatie stanoviska vo veci poskytnutia požadovanej úhrady nákladov. Oddelenie kontaktovalo riaditeľku Strediska kultúry  B-NM za účelom poskytnutia stanoviska v otázke odpojenia sa od spoločného rozvodu TÚV /kedy k nemu došlo/. Podľa stanoviska riaditeľky SK B-NM k odpojeniu vody a montáže vlastných meračov došlo až po úniku vody. V termíne úniku a havárie vody bolo SK B-NM napojené na spoločný zdroj dodávky vody.
	Na základe prešetrenia danej veci s prihliadnutím na existenciu spoluvlastníckeho vzťahu MČ B-NM k objektu SK B-NM oddelenie podnikateľské, právne a správy majetku MÚ B-NM odporučilo oddeleniu hospodárskemu a finančnému MÚ B-NM uhradiť  faktúru /č.2011101021/ zaslanú Zdravotnou poisťovňou Dôvera v čo možno najkratšom čase z dôvodu vystavenia sa súdnemu sporu, v ktorom by MČ B-NM neuspela.
	Listom zo dňa 10.11.2011 riaditeľka SK B-NM požiadala starostu MČ B-NM o mimoriadne zvýšenie rozpočtu na položke 632002 – vodné stočné o 3.400,00 € s odôvodnením, že  uvedená skutočnosť nevznikla chybou SK B-NM a nevzťahuje sa na ňu ani krytie z uzatvoreného poistenia. Vzhľadom k nepredvídateľnosti tejto udalosti nebola uvedená suma zahrnutá v rozpočte organizácie na rok 2011 a preto požiadala o vykrytie úhrady tohto záväzku poskytnutím zvýšenej dotácie na základe rozpočtového opatrenia. 
	Starosta MČ B-NM rozpočtovým opatrením MČ B-NM č.29 v súlade s § 14 ods.2 písm. a/ zákona NR SR č.583/2004 Z.z. v znení neskorších predpisov a Štatútom hlavného mesta SR Bratislavy čl.50 ods.5/ povolil presun rozpočtových prostriedkov v časti bežných výdavkov v čiastke 3.400,00 € pre Stredisko kultúry Bratislava-Nové Mesto na položku 632002 – Vodné, stočné z dôvodu úhrady nákladov za únik teplej vody v roku 2010.
	Kontrolou vystavenej faktúry Dôvera, zdravotná poisťovňa, a.s. a účtovného denníka Strediska kultúry Bratislava-Nové Mesto bolo preverené zúčtovanie dotácie poskytnutej Miestnym úradom a úhrada predmetnej dodávateľskej faktúry. Nedostatky zistené neboli. 
	Na základe vyššie uvedených skutočností možno skonštatovať, že prefakturácia nákladov, súvisiacich s haváriou úniku TÚV v objekte Vajnorská 21 so spolumajiteľom budovy Dôvera, zdravotná poisťovňa, a.s. bola doriešená v spolupráci s MÚ B-NM v uloženom termíne.

k bodu 2/
	
	V zmysle § 6 zákona  č. 502/2001 Z.z. o finančnej kontrole a vnútornom audite a  o  zmene  a  doplnení  niektorých  zákonov  v  znení  n. p.,  orgán  verejnej  správy 
predbežnou finančnou kontrolou overuje každú pripravovanú finančnú operáciu, t.j.  príjem alebo použitie verejných prostriedkov v hotovosti alebo bezhotovostne,  právny  úkon  alebo iný úkon  majetkovej povahy, či je finančná operácia v súlade so schváleným rozpočtom, so zmluvami, všeobecne záväznými právnymi predpismi alebo inými rozhodnutiami o hospodárení s rozpočtovými prostriedkami a majetkom orgánu verejnej správy.  V zmysle § 9 ods.4/ cit. zákona, finančné operácie nemožno vykonať alebo v nich pokračovať  bez ich overenia predbežnou finančnou kontrolou.
	Vykonanou kontrolou splnenia nápravného opatrenia, súvisiaceho so zabezpečením  finančnej kontroly v oblasti príjmu v zmysle citovaného zákona  bolo zistené nasledovné :
	Kontrolovaný subjekt vydal dňa  3.9.2012 internú smernicu k zákonu              č. 502/2001 Z.z. o finančnej kontrole a vnútornom audite a o doplnení niektorých zákonov v znení n.p.. Uvedená smernica zahŕňa zmeny v citovanom zákone / ust.     § 3,9,11,35b,36/, vyplývajúce z prijatia novely č. 69/2012 s účinnosťou od 1.3.2012. Súčasťou smernice je 6 príloh, t.j. doklady preukazujúce vykonanie finančnej kontroly v súlade s vyššie uvedenou právnou normou a internou smernicou.
	Predmetné nápravné opatrenie bolo vyhodnotené ako splnené uznesením MZ MČ B-NM č. 11/03 bod 2/.

Celkový záver:

	Na základe vykonanej kontroly splnenia nápravných opatrení, schválených MZ MČ B-NM dňa 3.11.2011 uznesením č. 7/05 B, vyplývajúcich z kontroly hospodárenia rozpočtovej organizácie Stredisko kultúry Bratislava - Nové Mesto možno konštatovať, že opatrenia na odstránenie zistených nedostatkov boli splnené.